Blaze7451/Wiki-th-20250601 huggingface dataset:
อำเภอสำโรงทาบ

สำโรงทาบ เป็นอำเภอหนึ่งทางทิศตะวันออกของจังหวัดสุรินทร์ โดยนับเป็น 1 ใน 3 อำเภอของจังหวัดที่มีทางรถไฟสายตะวันออกเฉียงเหนือผ่าน ซึ่งเมื่อเดินทางจากกรุงเทพฯ แล้ว อำเภอนี้จะเป็นอำเภอสุดท้ายก่อนเข้าสู่เขตจังหวัดศรีสะเกษ

**ที่ตั้งและอาณาเขต**
อำเภอสำโรงทาบตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอสนม อำเภอโนนนารายณ์ และอำเภอเมืองจันทร์ (จังหวัดศรีสะเกษ)- ทิศตะวันออก ติดต่อกับอำเภอห้วยทับทัน (จังหวัดศรีสะเกษ)- ทิศใต้ ติดต่อกับอำเภอห้วยทับทันและอำเภอปรางค์กู่ (จังหวัดศรีสะเกษ)- ทิศตะวันตก ติดต่อกับอำเภอศีขรภูมิ

**การแบ่งเขตการปกครอง**

**การปกครองส่วนภูมิภาค**
อำเภอสำโรงทาบแบ่งพื้นที่การปกครองออกเป็น 10 ตำบล 100 หมู่บ้าน

**การปกครองส่วนท้องถิ่น**
ท้องที่อำเภอสำโรงทาบประกอบด้วยองค์กรปกครองส่วนท้องถิ่น 11 แห่ง ได้แก่- เทศบาลตำบลสำโรงทาบ ครอบคลุมพื้นที่บางส่วนของตำบลสำโรงทาบและบางส่วนของตำบลหนองไผ่ล้อม- เทศบาลตำบลหมื่นศรี ครอบคลุมพื้นที่ตำบลหมื่นศรีทั้งตำบล- องค์การบริหารส่วนตำบลสำโรงทาบ ครอบคลุมพื้นที่ตำบลสำโรงทาบ (เฉพาะนอกเขตเทศบาลตำบลสำโรงทาบ)- องค์การบริหารส่วนตำบลหนองไผ่ล้อม ครอบคลุมพื้นที่ตำบลหนองไผ่ล้อม (เฉพาะนอกเขตเทศบาลตำบลสำโรงทาบ)- องค์การบริหารส่วนตำบลกระออม ครอบคลุมพื้นที่ตำบลกระออมทั้งตำบล- องค์การบริหารส่วนตำบลหนองฮะ ครอบคลุมพื้นที่ตำบลหนองฮะทั้งตำบล- องค์การบริหารส่วนตำบลศรีสุข ครอบคลุมพื้นที่ตำบลศรีสุขทั้งตำบล- องค์การบริหารส่วนตำบลเกาะแก้ว ครอบคลุมพื้นที่ตำบลเกาะแก้วทั้งตำบล- องค์การบริหารส่วนตำบลเสม็จ ครอบคลุมพื้นที่ตำบลเสม็จทั้งตำบล- องค์การบริหารส่วนตำบลสะโน ครอบคลุมพื้นที่ตำบลสะโนทั้งตำบล- องค์การบริหารส่วนตำบลประดู่ ครอบคลุมพื้นที่ตำบลประดู่ทั้งตำบล

**โครงสร้างพื้นฐาน**

**การศึกษา**
โรงเรียนมัธยมศึกษา- โรงเรียนสำโรงทาบวิทยาคม- โรงเรียนศรีสุขวิทยา
โรงเรียนประถมศึกษาและขยายโอกาส- โรงเรียนกระเลา ศรีพัฒนา- โรงเรียนบ้านบ้านกุง- โรงเรียนบ้านเกาะแก้ว- โรงเรียนบ้านจังเกา (ลุสิมาวิทยาคาร)- โรงเรียนบ้านจังเอิด หนองแมว- โรงเรียนบ้านตะเคียนกูยวิทยา- โรงเรียนบ้านตะมะ หนองกระจาน- โรงเรียนบ้านตางมาง- โรงเรียนบ้านโนนลี- โรงเรียนบ้านโนนสวรรค์- โรงเรียนอนุบาลสำโรงทาบ (บริคุตต์วิทยาคุณ)- โรงเรียนบ้านหนองคู สะแบะ- โรงเรียนบ้านหนองแคน- โรงเรียนบ้านหนองแล้ง- โรงเรียนบ้านหนองหว้า โพธิ์ ไทร- โรงเรียนบ้านหมื่นศรีน้อย- โรงเรียนหมื่นศรีประชาสรรค์- โรงเรียนบ้านขนวน- โรงเรียนการุญวิทยา- โรงเรียนบ้านกระออม- โรงเรียนบ้านขอนแก่น- โรงเรียนบ้านค้อ- โรงเรียนบ้านดู่- โรงเรียนบ้านดู่โศก โคกสะอาด- โรงเรียนบ้านศรีราชา- โรงเรียนสะโนวิทยา- โรงเรียนบ้านสังแก- โรงเรียนบ้านหนองดุม- โรงเรียนบ้านหนองพญา- โรงเรียนบ้านหนองเหล็ก- โรงเรียนบ้านหนองอีเลิง- โรงเรียนบ้านหนองฮะ
โรงเรียนกีฬา- โรงเรียนกีฬาหมื่นศรีวิทยานุสรณ์ (กุดงิ้ว-ศิริพัฒน์)

**การขนส่ง**
อำเภอสำโรงทาบมีสถานีรถไฟสำโรงทาบเป็นสถานีประจำอำเภอ โดยขบวนรถไฟเกือบทุกขบวน (ยกเว้นขบวนรถด่วนพิเศษ) จะหยุดรับ–ส่งผู้โดยสารที่สถานีแห่งนี้

**อ้างอิง**
สำโรงทาบ
ซันตามาเรียเดลโปโปโล

ด้านหน้าโบสถ์ซันตามาเรียเดลโปโปโล
ซันตามาเรียเดลโปโปโล (Santa Maria del Popolo) เป็นโบสถ์ออกัสติเนียนที่มีชื่อเสียงแห่งหนึ่งในกรุงโรม ตั้งอยู่ทางด้านเหนือของปีอัซซาเดลโปโปโล ซึ่งเป็นจัตุรัสที่มีชื่อเสียงที่สุดแห่งหนึ่งของกรุงโรม อยู่ระหว่าง Porta Flaminia (หนึ่งในประตูของกำแพง Aurelian และเป็นจุดเริ่มต้นของ Via Flaminia ซึ่งเป็นเส้นทางสู่ Ariminum และเป็นเส้นทางสู่ทิศเหนือที่สำคัญที่สุดของโรมยุคโบราณ) และสวน Pincio
ในปี พ.ศ. 1642 สมเด็จพระสันตะปาปาปาสคาลที่ 2 โปรดให้สร้างวิหารเพื่อสักการะแด่พระแม่มารีขึ้นเหนือสุสานของตระกูล Domitia ด้วยเหตุที่ประชาชนชาวโรมได้บริจาคเงินสมทบทุนก่อสร้างวิหาร จึงได้ชื่อว่า เดล โปโปโล (del Popolo : แห่งประชาชน)  แต่แหล่งข้อมูลบางแหล่งระบุว่า ชื่อ "โปโปโล" นั้นมีที่มาจากคำในภาษาละตินคำว่า populus ซึ่งหมายถึง ต้นสน (Poplor) และอาจอ้างอิงถึงต้นไม้ที่ยืนต้นอยู่ในบริเวณใกล้เคียงนั้น ต่อมาช่วงต้นคริสต์ศตวรรษที่ 13 สมเด็จพระสันตะปาปาเกรกอรีที่ 9 ทรงยกฐานะของวิหารแห่งนี้ให้เป็นโบสถ์ และประทานให้แก่คณะออกัสติเนียน ซึ่งเป็นคณะผู้ดูแลโบสถ์มาจนถึงปัจจุบัน
ช่วงปี พ.ศ. 2015-2020 Baccio Pontelli และ Andrea Bregno ได้รับมอบหมายจากสมาคม Lombards of Rome ให้บูรณะโบสถ์ซันตามาเรียเดลโปโปโลขึ้นใหม่ ผลจากการบูรณะครั้งนี้ส่งผลให้โบสถ์แห่งนี้เป็นตัวอย่างสำคัญของสถาปัตยกรรมยุคเรอเนสซองค์แบบอิตาลี ต่อมาในปี พ.ศ. 2198-พ.ศ. 2203 สมเด็จพระสันตะปาปาอเล็กซานเดอร์ที่ 7 โปรดให้จานลอเรนโซ เบร์นินีปรับปรุงส่วนด้านหน้าของโบสถ์ เพื่อปรับเปลี่ยนจากโบสถ์เรอเนสซองค์ให้เป็นโบสถ์แบบบารอคที่มีความทันสมัยมากขึ้น
โดมของโบสถ์ซันตามาเรียเดลโปโปโล
ภายในโบสถ์เป็นที่ตั้งของวิหาร Cerasi ซึ่งเป็นบริเวณที่เก็บรักษาภาพเขียน 2 ภาพของคาราวัจโจ คือ Cruxifixion of St. Peter และ Conversion on the Way to Damascus รวมทั้งภาพ Assumption of the Virgin ของ Annibale Carracci และในบริเวณอื่นๆยังเป็นที่เก็บรักษาภาพเขียนปูนเปียกของ Pinturicchio รูปสลักของ  Andrea Bregno และจานลอเรนโซ เบร์นีนี (Habakkuk and the Angel และ Daniel and the Lion) และยังเป็นที่ตั้งของวิหารชิจิ ซึ่งเป็นวิหารส่วนตัวของนายธนาคาร อะกอสติโน ชิจ ออกแบบโดยราฟาเอล ซานตี ส่วนโดมเป็นภาพโมเสกประดับโดยราฟาเอลเป็นภาพของการสร้างโลก
หลังจากการปรับปรุงของเบร์นีนี โบสถ์แห่งนี้ได้กลายเป็นสถานที่ฝังศพที่เป็นที่นิยมในบรรดาคนรวยของกรุงโรม ในจำนวนนั้นมีสุสานของนายธนาคาร อะกอสติโน ชิจิ  และพระคาร์ดินัล  Savo Millini รวมอยู่ด้วย

**อ้างอิง**
  ซันตามาเรียเดลโปโปโล
หมวดหมู่:โบสถ์คริสต์ในประเทศอิตาลี
หมวดหมู่:โรม
รณภพ รากะรินทร์

รณภพ รากะรินทร์ แมกซ์ (เกิด: 27 มิถุนายน พ.ศ. 2529) อดีตผู้ประกาศข่าวสำนักข่าวไทย ทางสถานีโทรทัศน์โมเดิร์นไนน์ นายแบบนิตยสาร พิธีกรรายการโทรทัศน์หรือกิจกรรมต่างๆ และอดีตนักร้อง จบการศึกษาระดับปริญญาตรีจากคณะศึกษาศาสตร์ (จิตวิทยา) มหาวิทยาลัยศิลปากร และคณะมนุษยศาสตร์ (สื่อสารมวลชน) มหาวิทยาลัยรามคำแหง // ปัจจุบัน แมกซ์ เป็นพนักงานต้อนรับบนเครื่องบิน

**ผลงาน**
 ถ่ายแบบนิตยสารเดอะบอย ฉบับเดือนเมษายน พ.ศ. 2549 คอลัมน์ เฟรชดอร์- ถ่ายแบบนิตยสารชีซ ฉบับเดือนกันยายน พ.ศ. 2549 คอลัมน์ ไรต์ฟอร์มี- ถ่ายแบบนิตยสารน็อกน็อก! ฉบับเดือนพฤศจิกายน พ.ศ. 2549 คอลัมน์ น็อกน็อก!กาย- ถ่ายแบบนิตยสารยัวร์ส- ถ่ายแบบนิตยสารเธอกับฉัน- สัมภาษณ์ลงนิตยสารคลีโอ เกี่ยวกับหนังสือโปรด 5 เล่ม และ เป็น1ใน50หนุ่มคลีโอ ในปี 2551- สัมภาษณ์ลงนิตยสารดีดีที คอลัมน์ อาร์ติสต์ vs บางกอก- พิธีกรภาคสนาม รายการ 30 ยังแจ๋ว ทางไทยทีวีสีช่อง 3- ร่วมร้องเพลง “เป็นอย่างงี้ตั้งแต่เกิดเลย” ในโครงการสนามหลวงคอนเน็กต์ส กับจีเอ็มเอ็มแกรมมี่- ถ่ายแบบโฆษณาโรงเรียนสอนดนตรีเครสเชนโด- นักร้องคนแรกของสังกัด "Werk Gang" ในเครือจีเอ็มเอ็มแกรมมี่ แนวดนตรีป็อป แบบเค-ป็อป โดยมีเพลงเปิดตัวคือ "เกิร์ลเฟรนด์" (Girlfriend)- พิธีกรช่อง BANG CHANNEL (GMM TV)- ผู้ประกาศข่าวต้นชั่วโมง (เกาะข่าว 9)(เกาะข่าวเด่น 17.00น)(9ข่าวร้อน) และ รอบวันข่าว ทางโมเดิร์นไนน์ ทีวี- ผู้ประกาศข่าว 9Speed (จันทร์-อังคาร-พฤหัสบดี-ศุกร์) ทางโมเดิร์นไนน์ ทีวี- ผู้ประกาศข่าวภาคเที่ยง ทางโมเดิร์นไนน์ ทีวี- ผู้ประกาศข่าว ช่วง 9เศรษฐกิจ ทางโมเดิร์นไนน์ ทีวี- พิธีกรรายการ "MCOT FAMILY NEWS" วันจันทร์-ศุกร์ 17.00 -17.30 น. ทางช่อง MCOT kids&family

**รางวัลอื่นๆ**
 1 ใน 50 หนุ่มโสดคลีโอ ประจำปี 2007

**อ้างอิง**
  Maxx : รณภพ รากะรินทร์fix-attempted=yes -  ตามติดความใส "แม็กซ์" รณภพ รากะรินทร์ สัมผัสเบื้องหลัง Mv "Girlfriend" date=2007-11-07 

**แหล่งข้อมูลอื่น**
 http://magicmaxx.diaryis.com date=2007-11-20 - http://iammaxx.hi5.com date=2008-02-24 
หมวดหมู่:บุคคลจากคณะศึกษาศาสตร์ มหาวิทยาลัยศิลปากร
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:นักร้องชายชาวไทย
หมวดหมู่:ผู้ประกาศข่าวช่อง 9-โมเดิร์นไนน์ทีวี
นกแอ่นพง

นกแอ่นพง (Ashy woodswallow) มีรูปร่างคล้ายคลึงกับนกนางแอ่น  แต่ชอบอยู่ตามป่า เป็นนกขนาดเล็ก  ยาวประมาณ 18 ซม.  ปีกเป็นรูปสามเหลี่ยม  

**ลักษณะ**
ตัวเต็มวัย    สีเทาเข้ม แต่บริเวณอก และ ท้องสีจะจางกว่า  ขนคลุมโคนขนหางด้านล่างสีขาว มีลายพาดแคบๆ สีขาว ที่ขนคลุมโคนขนหางด้านบน  และ ลายพาดสีขาว  หรือ เทาที่ปลายหาง   ปากสีน้ำเงินอ่อน หรือ เทา  บริเวณหัวตาสีดำ   , ลำตัว ส่วนอื่นๆ สีน้ำตาล โดยด้านบนจะเข้มกว่าด้านล่าง  หางสีออกดำ   
ตัวไม่เต็มวัย     ลักษณะคล้ายตัวเต็มวัย แต่จะมีลายแต้มสีน้ำตาล แดง และ มีลายเกล็ดสีขาวบริเวณหลัง  

**พฤติกรรม**
นกแอ่นพงชอบเกาะรวมกันเป็นฝูงเล็กๆ บนกิ่งไม้แห้งเด่นๆ  ของต้นไม้สูง  เวลาที่เกาะกิ่งอยู่นั้น  ลำตัวตั้งตรง   ปลายปีกยาวเลยปลายหางออกไป   และ มักชอบกระดกหาง ขึ้นๆลงๆ  หรือแกว่งหางไปทางซ้ายทีขวาที    ในเวลาหลับนอนตอนกลางคืน  นกแอ่นพงจะเกาะนอน เบียดกันแน่น มาก  ฝูงหนึ่งจะมีนกราว 15 - 20  ตัว  

**อาหาร**
นกแอ่นพงกินแมลง และ ชอบกินน้ำหวาน และ เกสรดอกไม้ ด้วย เพราะลิ้นของมัน มีลักษณะ คล้ายแปรง ใช้ในการดูดซับน้ำหวาน  และ เกสรดอกไม้ได้

**การขยายพันธุ์**
ทำรังราวเดือน มีนาคม ถึง มิถุนายน   วางไข่ครอกละ 2  - 3 ฟอง เปลือกไข่สีขาว หรือ เขียวอ่อน มีจุกกระเล็กๆ   สีน้ำตาลอ่อน  กระจายทั่วทั้งฟอง  แต่จะหนาแน่นทางด้านป้าน   

**อ้างอิง**
  date=2009-01-29 
หมวดหมู่:นก
หมวดหมู่:นกในประเทศอินเดีย
ภาษามารี

ภาษามารี  (марий йылме) เป็นภาษากลุ่มฟินโน-อูกริก สาขาวอลกานิก มีผู้พูดราว 600,000 คนในประเทศรัสเซีย ส่วนใหญ่อยู่ในสาธารณรัฐมารีเอล และบริเวณที่ราบลุ่มแม่น้ำโวลกาซึ่งอยู่ทางตะวันออกของเทือกเขายูรัลและในตาตาร์สถาน อุดมูร์ต และเปียร์ม มีสำเนียงหลักสองสำเนียงคือ สำเนียงมารีตะวันตกหรือฮิลกับสำเนียงตะวันออกหรือเมียดาว มีความแตกต่างกันมากและสำเนียงตะวันออกใช้แพร่หลายกว่า เป็นภาษาราชการคู่กับภาษารัสเซียในสาธารณรัฐมารีเอล

**ที่มาของชื่อ**
ภาษามารีและกลุ่มชนที่พูดภาษานี้มีชื่อเรียกว่าเชเรมิส (ภาษารัสเซีย: черемисы, черемисский язык) ส่วนเอกสารในสมัยกลางมีชื่อเรียกที่ต่างกันออกไปคือ เชเรมิส ซัรเมียส ทซัรเมียส (ภาษารัสเซีย: черемись, сармыс, цармис) คำว่ามารีนั้นเป็นชื่อที่ชาวมารีใช้เรียกตนเองมาจากกลุ่มภาษาอินโด-อารยัน หมายถึงคน

**สถานการณ์**
ชาวมารีส่วนใหญ่อาศัยอยู่ในเขตชนบท มีเพียงส่วนหนึ่งที่อาศัยในเขตเมือง เมื่อ พ.ศ. 2532 ชาวมารี 80% ยังใช้ภาษามารีเป็นภาษาแรกและ 18.8% ไม่พูดภาษามารี โดยในสาธารณรัฐมารีนั้นมี 11.6% กล่าวว่าไม่ได้ใช้ภาษามารีเป็นภาษาแรก การลดลงของการใช้ภาษามารี เกิดขึ้นในช่วงที่มีการปกครองแบบคอมมิวนิสต์
ในสมัยจักรวรรดิรัสเซีย ไม่มีการสนับสนุนการใช้ภาษามารีจากรัฐ ในคริสตจักรรัสเซียนออร์ธอดอกซ์ใช้ภาษารัสเซีย ไม่มีการใช้ภาษามารีในการศึกษา หลังการปฏิวัติรัสเซีย มีการสนับสนุนภาษาของชนเผ่าต่างๆเล็กน้อย แต่ไม่นานก็มีการทำให้เป็นรัสเซียอีก ในสมัยสหภาพโซเวียต มีการสอนภาษามารีในโรงเรียนประถม การใช้ภาษามารีเปิดกว้างมากยิ่งขึ้นหลังนโยบายเปเรสตรอยกา ต่อมาได้เป็นภาษาราชการคู่กับภาษารัสเซีย ในปัจจุบัน ภาควิชาประวัติศาสตร์และปรัชญา มหาวิทยาลัยรัฐมารีและวิทยาลัยฝึกหัดครูกรุปสกายา สอนรายวิชาเกือบครึ่งหนึ่งเป็นภาษามารี

**สำเนียง**
แต่เดิม สำเนียงในภาษามารีได้แก่ สำเนียงมารีเขา ใช้พูดทางฝั่งเหนือของแม่น้ำโวลกา และสำเนียงเมียดาวมารีใช้พูดทางฝั่งล่างของแม่น้ำและในเมืองหลวงของสาธารณรัฐ ในปัจจุบัน แยกภาษามารีเป็น 4 สำเนียงคือ สำเนียงเขา สำเนียงเมียดาว สำเนียงตะวันออก สำเนียงตะวันตกเฉียงเหนือ ชาวมารีบางคนพูดภาษาตาตาร์ได้

**ไวยากรณ์**
ภาษามารีเป็นภาษารูปคำติดต่อ ไม่มีเพศทางไวยากรณ์ ไม่มีคำนำหน้านาม การเน้นเสียงไม่มีความสำคัญในภาษามารีแต่มีการเปลี่ยนเสียงสระ การเรียงประโยคเป็นแบบประธาน-กรรม-กริยา

**อ้างอิง**

**แหล่งข้อมูลอื่น**
  Electronic Resources on the Mari Language-  English-Language Mari Textbook-  Kimberli Mäkäräinen's Meadow Mari Grammar-  Meadow Mari morphology generator-  Online dictionaries on Mari language
หมวดหมู่:ตระกูลภาษายูรัล
หมวดหมู่:ภาษาในประเทศรัสเซีย
ภาษามาราเนา

ภาษามาราเนา เป็นภาษาตระกูลออสโตรนีเซียน ใช้พูดในจังหวัดลาเนา เดล นอริเต และ ลาเนา เดล ซุร ในฟิลิปปินส์
มาราเนา
แม่แบบ:เหตุการณ์ปัจจุบัน/2550 พฤศจิกายน 30

* รีส วิเธอร์สปูน ได้ชื่อว่าเป็นนักแสดงที่มีค่าตัวสูงที่สุดในฮอลลีวูดในปี 2550 โดยตีค่าประมาณ 15-20 ล้านเหรียญสหรัฐต่อภาพยนตร์หนึ่งเรื่อง (ประมาณ 600 ล้านบาทต่อเรื่อง) รองลงมาได้แก่ แองเจลินา โจลี และ คาเมรอน ดิแอซ  (ซีเอ็นเอ็น)
}
ภาษาอารากอน

ภาษาอารากอน (aragonés) เป็นภาษาโรมานซ์ที่พูดกันเป็นหลักในหมู่ผู้คนประมาณ 10,000–12,000 คน (พ.ศ. 2560) ในหุบเขาหลายแห่งของเทือกเขาพิรินีในแคว้นอารากอน ประเทศสเปน ส่วนใหญ่อยู่ในเทศมณฑลโซมอนตาโนเดบาร์บัสโตร, ลาฆาเซตาเนีย, อัลโตกาเยโก, โซบราร์เบ และริบากอร์ซา ภาษานี้เป็นภาษาสมัยใหม่เพียงภาษาเดียวจากภาษานาวาร์-อารากอนสมัยกลางที่ยังอยู่รอดในรูปแบบที่ต่างจากภาษาสเปนอย่างชัดเจน
แต่เดิมผู้คนเรียกภาษานี้ว่า ฟาบลา (แปลว่า "คำพูด" หรือ "การพูด") ผู้พูดภาษาอารากอนเป็นภาษาแม่มักเรียกชื่อภาษานี้ตามชื่อภาษาอารากอนถิ่นของตน เช่น เชโซ (จากบาเยเดเอโช) หรือ ปาตูเอส (จากหุบเขาเบนัสเก)

**อ้างอิง**

อารากอน
อารากอน
ภาษาอาโรมาเนียน

ภาษาอาโรมาเนียน (Aromanian) เป็นภาษากลุ่มโรมานซ์ตะวันออกที่มีความคล้ายกับภาษาเม็กเลโน-โรมาเนีย, อิสโตร-โรมาเนีย และโรมาเนีย มีผู้พูดในแถบยุโรปตะวันออกเฉียงใต้

**สถานะทางการ**
ในประเทศมาซิโดเนียเหนือ ภาษาอาโรมาเนียนได้รับสถานะยอมรับอย่างเป็นทางการ โดยมีการสอนภาษานี้ในโรงเรียนประถมศึกษาบางส่วน ผู้พูดภาษาอาโรมาเนียนมีสิทธิใช้ภาษานี้ในการดำเนินการผ่านศาล และยังมีสถานะเป็นภาษาทางการที่สองในนครครูแชวอมาตั้งแต่ ค.ศ. 2006
นอกจากมาซิโดเนียแล้ว ภาษาอาโรมาเนียนยังได้รับการยอมรับในแอลเบเนียด้วย

**อ้างอิง**

**แหล่งข้อมูลอื่น**
 url=http://www.dixionline.net- เว็บไซต์ภาษาอาโรมาเนียน

อาโรมาเนียน
อาโรมาเนียน
อาโรมาเนียน
อาโรมาเนียน
อาโรมาเนียน
สถานีย่อย:เคมี/ภาพยอดเยี่ยมทั้งหมด

ตุลาคม 2550
350px
แกลเลียม เป็นธาตุเคมีที่มีเลขอะตอม 31 พบในสถานะของแข็งที่อุณหภูมิต่ำ ๆ มีสีเงินอ่อนนุ่ม
----
 ธันวาคม 2550
250px
ดีเอ็นเอ เป็นกรดนิวคลีอิกที่บรรจุข้อมูลทางพันธุกรรมไว้ พบได้ในเซลล์ของสิ่งมีชีวิตทุกชนิด มีรูปร่างเป็นเกลียวคู่
----
 มีนาคม 2551
300px
คอปเปอร์(II) ซัลเฟต เป็นสารประกอบที่พบมากชนิดหนึ่งของทองแดง
----
เมษายน 2558
300px
วาเนเดียมบริสุทธิ์จำนวน 3 แท่ง ซึ่งผ่านการออกซิเดชันมาแล้ว และลูกบาศก์ที่มีปริมาตร 1 ลูกบาศก์เซนติเมตรเพื่อการเปรียบเทียบ
สถานีย่อย:ฟิสิกส์/ภาพยอดเยี่ยมทั้งหมด

ตุลาคม 2550
350px
ภาพ แสงเหนือแสงใต้ เหนือทะเลสาบแบร์ ในรัฐอะแลสกา สหรัฐอเมริกา
----
 ธันวาคม 2550
300px
พลาสมา คือแก๊สที่มีสภาพเป็นไอออน ถือเป็นสถานะหนึ่งของสสาร
----
 มีนาคม 2551
350px
ภาพแสดงการเคลื่อนที่แบบโปรเจกไทล์ของลูกบอล
สถานีย่อย:เคมี/รู้ไหมว่าทั้งหมด

บทความต่อไปนี้เป็นบทความที่เคยนำไปแสดงในหัวข้อรู้ไหมว่าของสถานีย่อยเคมี- ...ไนโตรกลีเซอรีน เป็นวัตถุระเบิดที่มีความรุนแรงเป็นสามเท่าของดินปืน- ...มารี กูรี เป็นนักวิทยาศาสตร์คนแรกที่ได้รับรางวัลโนเบลสองครั้ง- ...ในทางอวกาศได้มีการนำทองคำมาใช้เป็นชุดนักบินอวกาศและแคปซูล เพื่อป้องกันไม่ให้นักบินอวกาศกระทบกับรังสีในอวกาศ- ...เหล็ก เป็นโลหะที่ถูกนำมาใช้มากที่สุด ทั้งด้านปริมาณและมูลค่า- ...ไดไฮโดรเจนมอนอกไซด์ เคยถูกนำเสนอว่าเป็นสารเคมีอันตราย ซึ่งความจริงคือ น้ำ- ...ธาตุ ไอน์สไตเนียม มีการสังเคราะห์ขึ้นครั้งแรกโดยการยิงธาตุพลูโทเนียมด้วยอนุภาคนิวตรอน ธาตุใหม่ที่ได้ตั้งชื่อตาม อัลเบิร์ต ไอน์สไตน์- ...โลหะไฮโดรเจน สามารถเกิดขึ้นได้ในบริเวณที่มีความดันสูงมากๆ เช่น ภายในดาวพฤหัสบดี- ...ถ้าเราหายใจเอาแก๊สฮีเลียมเข้าไป เสียงของเราจะแหลมขึ้น
สถานีย่อย:เทคโนโลยีสารสนเทศ/รู้ไหมว่าทั้งหมด

บทความต่อไปนี้เป็นบทความที่เคยนำไปแสดงในหัวข้อรู้ไหมว่าของสถานีย่อยเทคโนโลยีสารสนเทศ- ...โปรแกรมไมโครซอฟท์วินโดวส์ 1.0 แท้ที่จริงแล้วนั้นไม่เคยออกวางจำหน่าย ซึ่งรุ่นแรกที่แท้จริงคือวินโดวส์ รุ่น 1.01- ...วิทยาการอำพรางข้อมูล หมายถึงศาสตร์ในการซ่อนข้อมูล ทำให้คนทั่วไปไม่รู้ว่ามีข้อมูลลับอยู่ในสื่อต่างๆ เรายังสามารถอำพรางข้อมูลไปกับรูปภาพ เพลง หรือวิดีโอ ได้เช่นกัน- ...การซื้อกิจการ ยูทูบ เว็บให้บริการวิดีโอออนไลน์โดยกูเกิลนั้น เป็นการซื้อขายบริการออนไลน์ที่ราคาสูงสุดเท่าที่มีมา โดยเป็นเงิน 1.65 พันล้านเหรียญสหรัฐ หรือประมาณ 6 หมื่นล้านบาท- ...อาซิโม เป็นหุ่นยนต์ที่พัฒนาโดยบริษัทฮอนด้า รุ่นปัจจุบันสามารถเลียนแบบท่าทางมนุษย์ เช่นการเดิน วิ่ง ขึ้นบันได และเต้นรำได้ ส่วนชื่อ อาซิโม ในภาษาญี่ปุ่นแปลว่า “ขา”
ธงชาติเกาหลีเหนือ

ธงชาติเกาหลีเหนือ มีลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นนอกสีน้ำเงิน พื้นในเป็นแถบสีแดงมีขอบสีขาว สัดส่วนแถบธงตามแนวตั้งมีความกว้างเป็น 6:2:17:2:6 ในพื้นสีแดงนั้นมีดาวแดงบนวงกลมพื้นขาว ธงนี้ได้ประกาศใช้เป็นธงชาติเมื่อวันที่ 8 กันยายน พ.ศ. 2491
ธงนี้มีชื่อเรียกว่า "อินกงกี" MR=in(-)gonggi แปลว่า "ธงสาธารณชน" ชื่อนี้ย่อมาจากคำเต็มว่า "โชซ็อน มินจูจูอึย อินมิน กงฮวากุก กุกกี" MR= ซึ่งแปลว่า "ธงชาติสาธารณรัฐประชาธิปไตยประชาชนเกาหลี"
หลังสิ้นสุดสงครามโลกครั้งที่ 2 เกาหลีเหนือคงยังรวมกับเกาหลีใต้เป็นประเทศเกาหลี เกาหลีเหนือจึงใช้ธงแทกึกกีเป็นธงชาติเช่นเดียวกับเกาหลีใต้ ต่อมาเมื่อเกาหลีทางตอนเหนือประกาศแยกตัวเป็นสาธารณรัฐประชาธิปไตยประชาชนเกาหลี ภายใต้การปกครองระบอบคอมมิวนิสต์ ในปี พ.ศ. 2491 จึงได้เปลี่ยนธงชาติใหม่ให้ใกล้เคียงกับธงชาติสหภาพโซเวียต ซึ่งเป็นรัฐคอมมิวนิสต์ที่ให้การสนับสนุน โดยเอาสีหลักในธงชาติเกาหลีเดิม คือ สีแดง สีขาว และสีน้ำเงิน มาออกแบบเป็นธงชาติใหม่ เน้นให้สีแดงโดดเด่นกว่าสีอื่น และเพิ่มรูปดาวแดง ซึ่งเป็นสัญลักษณ์อย่างหนึ่งของลัทธิคอมมิวนิสต์ ลงบนวงกลมพื้นสีขาว ซึ่งก็คือธงชาติของเกาหลีเหนือที่ปรากฏในปัจจุบัน
สีแต่ละสีในธงชาติล้วนมีนัยความหมายต่าง ๆ แฝงอยู่ โดยสีแดงหมายถึงจิตวิญญาณการต่อสู้เพื่อลัทธิสังคมนิยม แถบสีน้ำเงินหมายถึงอำนาจอธิปไตย สันติภาพ และมิตรภาพของประชาชน สีขาวหมายถึงความบริสุทธิ์แห่งอุดมคติของชาติ ดาวแดงหมายถึงความมุ่งหวังถึงความสุขของประชาชน ภายใต้การชี้นำของพรรคแรงงานเกาหลี วงกลมสีขาว (แทกึก) คือสัญลักษณ์ของจักรวาล ตามที่ปรากฏในธงชาติเกาหลีเดิม ซึ่งปัจจุบันคือเกาหลีใต้

**ออกแบบ**

**โทนสี**
ภาพสัดส่วน​ธง​ชาติ​เกาหลี​เหนือ​
ค่าสีโดยประมาณของวิดีโอ มีดังนี้

**ดูเพิ่ม**
 ธงชาติเกาหลีใต้- ธงรวมเกาหลี

**อ้างอิง**

**อ่านเพิ่ม**
 doi=10.5840/raven2014215

**แหล่งข้อมูลอื่น**
 title=ธงชาติเกาหลีเหนือ
หมวดหมู่:สัญลักษณ์ของประเทศเกาหลีเหนือ
กเกาหลีเหนือ
โจสิด

โจสิด มีชื่อในภาษาจีนกลางว่า เฉา จื๋อ (c=曹植; ค.ศ. 192 – 27 ธันวาคม ค.ศ. 232)name=SGZ birth and death dates ชื่อรอง จื่อเจี้ยน (c=子建) รู้จักกันหลังเสียชีวิตว่า เฉินซีหวัง (陈思王) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก  เป็นบุตรชายคนที่ 3 ของโจโฉและนางเปียนซี ชื่อรอง จื่อเจี้ยน เป็นบุตรคนรองมาจากโจเจียง เป็นบุคคลที่ได้ชื่อว่าเฉลียวฉลาดมาก อายุเพียง 10 ขวบ สามารถท่องจำโคลงกลอนได้ถึง 1 แสนบท จนกล่าวกันว่า ถ้าปัญญาของคนทั่วไปมี 1 ส่วน แต่ของโจสิดมีถึง 10 ส่วน  
โจสิด เป็นบุตรชายที่โจโฉรักมากเพราะความปราดเปรื่องทางสติปัญญา และมักแต่งโคลงสดุดีโจโฉเสมอ ๆ แต่ติดอยู่ว่า โจสิดยังมีแต่ผลงานทางด้านโคลงกลอน ไม่เคยแสดงบทบาทอย่างอื่น ซ้ำยังเป็นคนมีอารมณ์กวีตลอดเวลา คือ ติดเหล้าและเที่ยวเสเพล ชอบที่จะคบหากับเอียวสิ้ว ที่ปรึกษาของโจโฉ ที่โจโฉไม่ค่อยไว้วางใจ 
เมื่อถึงครั้งที่โจโฉคิดจะแต่งตั้งรัชทายาท โจโฉคิดไม่ตกว่าจะเลือกใครระหว่าง โจผี กับ โจสิด  แต่มีแนวโน้มว่าจะเลือกโจสิดมากกว่า โจผีร้อนใจจึงรุดไปปรึกษากาเซี่ยง และด้วยอุบายของกาเซี่ยง ตำแหน่งนี้จึงตกเป็นของโจผีในที่สุด ท้ายสุดเมื่อ โจผีขึ้นครองราชย์ ทรงคิดที่จะกำจัดโจสิด พระอนุชาแท้ ๆ เพราะถือว่าเป็นศัตรูคนหนึ่งของพระองค์ จึงบีบบังคับให้โจสิดเดินได้ 7 ก้าว และแต่งกลอนที่ร้องขอชีวิตมาให้ได้ ไม่เช่นนั้นจะสั่งประหารชีวิต โจสิดคิดกลอนได้สด ๆ มีเนื้อหาว่า ต้นถั่วเผาต้นถั่ว ในกระทะถั่วร้องไห้ กำเนิดจากรากเดียวกัน เหตุไฉนคิดทำลาย มีเนื้อหาถึง พี่น้องกำเนิดจากจุดเดียวกัน เหตุไฉนจึงคิดฆ่าล้างกัน พระเจ้าโจผีจึงสำนึกได้และไม่สั่งประหารชีวิต  แต่เนรเทศโจสิดออกไปนอกเมืองแทน และไม่นาน โจสิดก็ถึงแก่ความตายด้วยความตรอมใจ ในปี พ.ศ. 775
บางเรื่องเล่า กล่าวว่า เหตุที่พระเจ้าโจผีต้องประหารโจสิด ก็ด้วย โจสิดมีจิตพิศวาทต่อพระนางเอียนสี มเหสีเอกของพระองค์ ด้วยการลักลอบแต่งกลอนที่มีเนื้อหารักใคร่ถึงนาง

**ในวรรณกรรมสามก๊ก**
ภาพวาดโจสิดสมัยราชวงศ์ชิงในสามก๊ก วรรณกรรมอิงประวัติศาสตร์

**ดูเพิ่ม**
 รายชื่อบุคคลในยุคสามก๊ก- บทกวีเจ็ดก้าว

**หมายเหตุ**

**อ้างอิง**

**อ่านเพิ่ม**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).- isbn=9789004156050- ล่อกวนตง (คริสต์ศตวรรษที่ 14). สามก๊ก (ซันกั๋วเหยียนอี้).- isbn=978-7-119-00590-4- เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).- year=1969- ซือหม่า กวาง (1084). จือจื้อทงเจี้ยน.

**ปหล่งข้อมูลอื่น**
  name=Zhi Cao- sname=Cao Zhi- name=Zijian
232
หมวดหมู่:เจ้าชายของวุยก๊ก
หมวดหมู่:ครอบครัวของโจโฉ
หมวดหมู่:กวีของวุยก๊ก
เอนีไทม์

เอนีไทม์ (Anytime) เป็นซิงเกิลที่ 39 ของคุมิ โคดะ วางจำหน่ายในวันที่ 23 มกราคม พ.ศ. 2551 โดยวางแผงก่อนอัลบั้มที่ 6 "Kingdom" เพียง 1 สัปดาห์เท่านั้น โดยตอนแรกเพลง anytime ได้ถูกบรรจุอยู่ในซิงเกิล FREAKY แต่ตอนหลังล้มเลิกไปก่อนที่จะนำเพลง anytime ตัดเป็นซิงเกิลในที่สุด โดยมิวสิกวีดีโอเพลง anytime เวอร์ชันซิงเกิลและเวอร์ชันอัลบั้มจะแตกต่างกัน และในดีวีดีจะมีรีมิกซ์มิวสิกวีดีโอจากอัลบั้ม Kingdom อีกด้วย
ซิงเกิล anytime เปิดตัวในอันดับที่ 4 ออริกอนชาร์ตด้วยยอดขาย 43,051 แผ่น และจำกัดจำนวนเพียงแค่ 50,000 เท่านั้น
เพลง anytime เป็นเพลงประกอบโฆษณาเครื่องดื่มของบริษัทคิริน และนอกจากนี้ยังเป็นเพลงประกอบโฆษณาของ music.jp อีกด้วย

**รายชื่อเพลง**
# anytime
# Bounce
# anytime -FreeTEMPO remix-
# anytime -Instrumental-
# Bounce Inst -Instrumental-

**มิวสิกวีดีโอ**
# anytime （MUSIC VIDEO～Single version～）
# anytime MAKING VIDEO
# Kingdom VJ MIX

**การแสดงสด**
 12 มกราคม พ.ศ. 2551 - Music Fair21 - "anytime"- 18 มกราคม พ.ศ. 2551 - Music Station - "anytime"- 20 มกราคม พ.ศ. 2551 - CDTV - "anytime"- 21 มกราคม พ.ศ. 2551 - HEY!x3 - "anytime"- 26 มกราคม พ.ศ. 2551 - Music Japan - "anytime"- 2 กุมภาพันธ์ พ.ศ. 2551 - Music Fighter - "anytime"- 3 กุมภาพันธ์ พ.ศ. 2551 - SDK - Koda Kumi with Domoto Brothers Band

**ชาร์ต**
 ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หม่อมเจ้าชัชวลิต เกษมสันต์

มหาเสวกตรี หม่อมเจ้าชัชวลิต เกษมสันต์ (12 กรกฎาคม พ.ศ. 2437 – 6 มิถุนายน พ.ศ. 2517) เป็นพระโอรสองค์ที่ 31 ใน พระเจ้าบรมวงศ์เธอ กรมหลวงพรหมวรานุรักษ์ และที่ 2 ในหม่อมทองสุก มีอนุชาและภคินีร่วมพระมารดา 4 องค์ คือ
# หม่อมเจ้าจันทรจำรัส เกษมสันต์ (พ.ศ. 2434 - พ.ศ. 2525)
# หม่อมเจ้าบุญะฤทธิ์ เกษมสันต์ (พ.ศ. 2440 - พ.ศ. 2514)
# หม่อมเจ้ากิติเกริกไกร (พ.ศ. 2449 - พ.ศ. 2464)
# อรอำไพ โกมารกุล ณ นคร (พ.ศ. 2453 - พ.ศ. 2553)

**พระประวัติ**
หม่อมเจ้าชัชวลิต เกษมสันต์เข้าถวายตัวเป็นมหาดเล็กในพระบาทสมเด็จพระมงกุฎเกล้าเจ้าอยู่หัวตั้งแต่วัยเด็ก สนองรับใช้ใต้เบื้องพระยุลบาทในตำแหน่ง เลขาธิการกรมบัญชาการมหาดเล็ก (ในช่วงปี พ.ศ. 2462 ถึง 2468) ซึ่งหม่อมเจ้าชัชวลิตได้ทรงพระผนวชเมื่อวันที่ 5 กรกฎาคม 2462 และในระหว่างปี พ.ศ. 2463 - 2465 ทรงรับตำแหน่งเป็นสภานายกคณะฟุตบอลแห่งสยาม
ในปี พ.ศ. 2465 หม่อมเจ้าชัชวลิต เกษมสันต์ ได้รับพระมหากรุณาธิคุณ ทรงพระกรุณาโปรดเกล้าฯ ให้ดำรงตำแหน่งองคมนตรี 
นอกจากนี้หม่อมเจ้าชัชวลิต เกษมสันต์ ทรงได้รับการแต่งตั้งให้ดำรงตำแหน่งสมาชิกวุฒิสภาไทย ชุดที่ 2 (18 พฤศจิกายน พ.ศ. 2490 - 29 พฤศจิกายน พ.ศ. 2494)https://www.senate.go.th/assets/portals/1/files/list_senate2.pdf date=2020-06-08  ซึ่งสมาชิกชุดนี้สิ้นสุดสมาชิกภาพเมื่อ 29 พฤศจิกายน 2494 เนื่องจากมีการประกาศยึดอำนาจการปกครอง และนำรัฐธรรมนูญ พ.ศ. 2475 กลับมาใช้

**ครอบครัว**
หม่อมเจ้าชัชวลิต ทรงสมรสกับ หม่อมคล้อง (ณ ระนอง) เกษมสันต์ ณ อยุธยา ท.จ.ว. มีธิดา 2 ท่าน คือ 
# หม่อมราชวงศ์สุประภาดา เกษมสันต์ ม.ป.ช., ม.ว.ม., ป.ภ., ท.จ.ว.  อดีตราชเลขานุการในสมเด็จพระนางเจ้าสิริกิติ์ พระบรมราชินีนาถ ถึงแก่อนิจกรรม เมื่อวันที่ 19 กันยายน พ.ศ. 2540 เนื่องจากเฮลิคอปเตอร์ในขบวนเสด็จฯ ของสมเด็จพระนางเจ้าสิริกิติ์ พระบรมราชินีนาถ เครื่องที่ 2 ได้ประสบอุบัติเหตุตกที่จังหวัดนราธิวาส
# หม่อมราชวงศ์ทิพพาวดี เกษมสันต์ หรือ  หม่อมราชวงศ์ทิพพาวดี  ดุละลัมพะ จ.จ.

**พระยศ**
 25 สิงหาคม พ.ศ. 2454 - นายหมู่ตรี- – นายหมู่โท- 1 ตุลาคม 2455 – นายหมู่เอก- 1 มกราคม พ.ศ. 2455 - หุ้มแพร- 31 พฤษภาคม 2456 – นายกองตรี- 30 ธันวาคม 2456 – จ่า- 22 ตุลาคม 2458 – นายกองโท- นายกองเอก- 19 ตุลาคม 2459 – รองหัวหมื่น- 2 มกราคม พ.ศ. 2459 หัวหมื่น- 26 กุมภาพันธ์ พ.ศ. 2461 นายกองใหญ่- มกราคม 2462 – จางวางตรี- 20 กุมภาพันธ์ พ.ศ. 2462 - นายพลเสือป่า- 1 มกราคม พ.ศ. 2464 จางวางโท

**ตำแหน่ง**
 5 พฤศจิกายน 2458 – ราชองครักษ์เวรเสือป่า- 25 เมษายน พ.ศ. 2459 - ผู้ช่วยเจ้ากรมเรือยนต์หลวงอีกตำแหน่งหนึ่ง- – นายเวรห้องที่พระบรรทม- 15 พฤษภาคม 2462 – ผู้ช่วยเลขาธิการกรมบัญชาการกลางมหาดเล็ก- 27 มิถุนายน พ.ศ. 2462 เลขาธิการกรมบัญชาการกลางมหาดเล็ก

**เครื่องราชอิสริยาภรณ์**
(ฝ่ายหน้า)- พ.ศ. 2454 – เข็มข้าหลวงเดิม

**อ้างอิง**

**แหล่งข้อมูล**
 จาก  ม.จ.ชัชวลิต  เกษมสันต์,  ตอบปัญหาบาทหลวง  :  พิมอุทิศถวายพระกุศลแต่หม่อมเจ้าชัชวลิต  เกษมสันต์ ในงานออกเมรุ, กรุงเทพหานคร โรงพิมพ์มหามกุฏราชวิทยาลัย, 2517  -  ทำเนียบนายกสมาคมฟุตบอล date=2007-11-13 
หมวดหมู่:หม่อมเจ้าชาย
หมวดหมู่:ราชสกุลเกษมสันต์
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ร.ว.
หมวดหมู่:ผู้ได้รับเครื่องราชอิสริยาภรณ์ ว.ภ.
หมวดหมู่:สมาชิกกองเสือป่า
อะพาไทต์

อะพาไทต์ (Apatite) (Ca5 (PO4) 3 (F,Cl,OH)) เป็นแร่ที่อยู่ในกลุ่มฟอสเฟต มีค่าความแข็งที่ 5 ตามสเกลของโมส์ (Moh's scale)

**ลักษณะ**- มีลักษณะเป็นรูปผลึกหกเหลี่ยม
** ส่วนมากที่พบจะมีสีเขียว แต่ก็สามารถพบได้ในสีเหลือง น้ำเงิน ม่วง ชมพู และน้ำตาล

**ประวัติ**
Apatite มาจากภาษากรีก Apate ซึ่งหมายถึง “Deceit” คือ ลวงตา ทั้งนี้ เพราะแร่นี้มีลักษณะเหมือนแร่รัตนชาติหลายชนิด จึงทำให้เกิดความเข้าใจผิดบ่อยๆ ซึ่งดูเหมือนหลอกลวงนั่นเอง

**ประโยชน์**- โดยทั่วไปถูกนำไปใช้ในการทำปุ๋ย
** ในสหรัฐอเมริกา ได้ใช้ในใส่ปุ๋ยยาสูบ ซึ่งทำให้รสชาติของบุหรี่อเมริกันมีความแตกต่างไปจากบุหรี่ของประเทศอื่นๆ
** ใช้ในการทำเครื่องประดับ

**แหล่งที่พบ**

**ในประเทศไทย**
 พบได้ทั่วไปในแหล่งแร่ดีบุก

**ในต่างประเทศ**
 สามารถพบในประเทศแคนาดา สาธารณรัฐเช็ก นอร์เวย์ บราซิล เบลเยี่ยม ฝรั่งเศส พม่า เยอรมัน มาดากัสการ์ เม็กซิโก เยอรมัน ศรีลังกา สหรัฐอเมริกา สเปน อินเดีย และแอฟริกาใต้

**อ้างอิง**
  / สารานุกรมแร่และอัญมณีไทย date=2007-12-20 กรมทรัพยากรธรณี

**แหล่งข้อมูลอื่น**
หมวดหมู่:อัญมณี
หมวดหมู่:แร่แคลเซียม
หมวดหมู่:แร่ฟอสเฟต
ภาษากาลาเทีย

ภาษากาลาเทีย เป็นภาษากลุ่มเคลต์ที่สูญแล้ว เคยใช้พูดในกาลาเทียที่อยู่ในอานาโตเลียตอนกลาง (ประเทศตุรกีฝั่งเอเชียในปัจจุบัน) เมื่อราวศตวรรษที่ 3 ก่อนคริสต์ศักราชถึงอย่างน้อยในคริสต์ศตวรรษที่ 4 ข้อมูลบางส่วนกล่าวแนะว่าในคริสต์ศตวรรษที่ 6 ยังคงมีผู้พูดภาษานี้อยู่p=788 ภาษากาลาเทียมีความใกล้ชิดกับภาษากอลp=3
หลักฐานที่เหลืออยู่ของภาษานี้เป็นคำสั้น ๆ ราว 120 คำ ส่วนมากที่เป็นชื่อเฉพาะลงท้ายด้วย-riks "กษัตริย์", บางส่วนลงท้ายด้วย -marus, กรรม -mari  "มหาราช", และชื่อเผ่าเช่น Ambitouti 

**อ้างอิง**

**บรรณานุกรม**
 author-link=Xavier Delamarre- isbn=1-85109-440-7- issn=1865-889X- Cite book| last=Freeman|first=Philip | title=The Galatian Language: A Comprehensive Survey of the Language of the Ancient Celts in Greco-Roman Asia Minor | location=Lewiston, New York | publisher=Edwin Mellen Press| year=2001 | isbn=0-7734-7480-3- Weisgerber, L. (1931). Galatische Sprachreste. In Natalicium Johannes Geffcken zum 70. Geburtstag 2. Mai 1931 gewidmet von Freunden, Kollegen und Schülern, 151–75. Heidelberg: Carl Winter.
กาลาเทีย
ภาษาอลานิก

ภาษาอลานิก เป็นภาษาที่พูดโดยชาวอลันในช่วง พ.ศ. 1043 – 1643 เป็นสำเนียงของภาษาไซเทียและเป็นบรรพบุรุษของภาษาออสเซติก มีเพียงข้อความสั้นๆของภาษานี้จารึกโดยนักเขียนชาวกรีกในยุคไบแซนต์ไทน์
อลานิก
ภาษาลิเชีย

ภาษาลิเชีย (Lycian language  ออกเสียง Lycian) เป็นภาษาตระกูลอินโด-ยุโรเปียน กลุ่มอนาโตเลีย ใช้พูดในยุคเหล็กในบริเวณลิเชียในอนาโตเลีย (ตุรกีปัจจุบัน) คาดว่าสืบทอดมาจากภาษาฮิตไตน์หรือภาษาลูเวียหรือทั้งสองภาษา 

**ผู้พูด**
ลิเซียครอบคลุมพื้นที่ระหว่างเมืองอันตัลยาและเฟติเยในปัจจุบันทางภาคใต้ของตุรกี โดยเฉพาะบริเวณจากอ่าวเฟติเยไปจนถึงอ่าวอันตัลยา เอกสารในสมัยอียิปต์โบราณได้กล่าวว่าในหมู่ของคนทะเลมีบริเวณที่เรียกว่าลิคาโอเนีย อยู่ในเขตภูเขาทางตะวันอออกระหว่างเมืองอันตัลยาและเมอร์ซินในปัจจุบัน

**ลักษณะของภาษา**
ภาษาลิเซียจัดเป็นภาษากลุ่มอินโด-ยุโรเปียนในกลึ่มย่อยลูเวียของกลุ่มภาษาอนาโตเลีย ในกลุ่มนี้มีอักษรรูปลิ่ม และอักษรเฮียโรกลิฟของภาษาลูเวีย ภาษาคาเรีย ภาษาซิเดติก และภาษาปิซิดิก ภาษาในกลุ่มย่อยนี้ใช้พูดในยุคเหล็กหรือเมื่อประมาณ 457 ปีก่อนพุทธศักราช ไม่มีหลักฐานกล่าวว่าในสมัยสงครามโทรจันมีผู้พูดภาษาลิเซีย ส่วนภาษาลูเวียนั้นมีประวัติย้อนกลับไปถึงตอนปลายของยุคทองแดง และมาตลอดจนถึงการล่มสลายของจักวรรดิฮิตไตต์ สมาชิกอื่นๆในกลุ่มนี้จัดเป็นภาษาลูกหลานของภาษาลิเซีย คาดว่าภาษาลิเซียเป็นภาษาตายในราวพุทธศตวรรษที่ 6 และถูกแทนที่ด้วยภาษากรีกโบราณ ภาษานี้เป็นที่รู้จักจากจารึก ซึ่งนักวิชาการแบ่งเป็น 2 สำเนียง คือภาษาลิเซียสำเนียงมาตรฐานหรือลิเซียเอ อีกสำเนียงเรียกว่าลิเซียบีหรือมิเลียนซึ่งแตกต่างกันทางด้านไวยากรณ์ ภาษาลิเซียมีอักษรเป็นของตนเองคืออักษรลิเชียซึ่งคล้ายกับอักษรกรีก โดยมีบางตัวยืมมาจากอักษรคาเรีย

**อ้างอิง**
 Trevor R. Bryce, The Lycians, Vol. I, Copenhagen : Museum Tusculanum Press, 1986, pp. 68-71 (ISBN 87-7289-023-1)

**แหล่งข้อมูลอื่น**
 ภาษาลิเชีย date=2005-10-16 - Lycian Turkey date=2012-04-04 - ไวยากรณ์ภาษาลิเชีย date=2012-04-04 - Working group document on Lycian Language date=2020-09-30 - Lycian text
ลไเซีย
ภาษาลูเวีย

ภาษาลูเวีย เป็นภาษาที่ตายแล้วในกลุ่มภาษาอินโด-ยูโรเปียน สาขาอนาโตเลีย ใกล้เคียงกับภาษาฮิตไตน์ ใช้พูดในฮาซาร์วาที่อยู่ทางตะวันตกเฉียงใต้ของบริเวณที่เป็นศูนย์กลางของชาวฮิตไตน์ ภาษาลูเวียอาจจะเป็นลูกหลานโดยตรงหรือเป็นภาษาใกล้เคียงของภาษาไลเซีย ภาษาลูเวียมีการใช้อย่างแพร่หลายในช่วง 637 ปีก่อนพุทธศักราช ซึ่งเป็นช่วงที่จักรวรรดิฮิตไตน์เริ่มเสื่อมลง ภาษาลูเวียเป็นภาษาราชการในรัฐฮิตไตน์ใหม่ในซีเรียและอาณาจักรตาบัลในอนาโตเลียกลาง ภาษานี้มีระบบการเขียนสองระบบคือเขียนด้วยอักษรภาพแบบไฮโรกลิฟและ อักษรรูปลิ่ม

**อ้างอิง**

**แหล่งข้อมูลอื่น**
ลูเวีย
(ภาษาลูเวีย)
ภาษาลิเดีย

ภาษาลิเดีย เป็นภาษาตระกูลอินโด-ยุโรเปียนเคยใช้พูดในรัฐลิเดียทางอานาโตเลียตะวันตก (ตุรกีปัจจุบัน) หลักฐานเกี่ยวกับภาษาลิเดียที่พบได้แก่ จารึกบนเหรียญทองแดงอายุราว 157 ปีก่อนพุทธศักราช และจารึกอายุราว พ.ศ. 43 – 143 ภาษาลิเดียเป็นภาษาตายเมื่อราว พ.ศ. 643 และถูกแทนที่ด้วยภาษากรีก
คำนามและคำคุณศัพท์แบ่งเป็นรูปเอกพจน์และรูปพหูพจน์ และมีสองเพศคือ มีชีวิตกับไม่มีชีวิต มีสามการกคือ ประธาน กรรม และกรรมรอง-สถานที่ การเรียงคำโดยทั่วไปเป็นแบบประธาน-กรรม-กริยา มีปรบทอยางน้อยหนึ่งคำ คำคุณศัพท์นำหน้านาม
ลิดเดีย
ภาษาแคเรีย

ภาษาแคเรีย เป็นภาษาของชาวแคเรีย จัดอยู่ในภาษากลุ่มอานาโตเลีย ใกล้เคียงกับภาษาไลเดียมากกว่าภาษาไลเซีย หลักฐานที่เหลืออยู่ส่วนมากเป็นชื่อเฉพาะ เช่น Sangodos, Kaphenos, Truoles, Nastes, Nomion, Mausolos และจารึกขนาดสั้นๆ เขียนด้วยอักษรแคเรีย ภาษานี้ถอดความได้โดย John D. Ray การรับวัฒนธรรมกรีกของชาวแคเรียทำให้ภาษานี้กลายเป็นภาษาตายเมื่อ ประมาณ พ.ศ. 643

**การถอดความหมาย**
อักษรแคเรียประกอบด้วยอักษร 45 ตัว มีผู้พยายามถอดความหมายอักษรนี้มาก ใน พ.ศ. 2503 นักวิจัยชาวรัสเซีย Vitaly V. Shevoroshkin เป็นผู้สันนิษฐานเป็นคนแรกว่า การเขียนนี้เป็นการเขียนแบบอักษรแทนพยางค์หรือกึ่งพยางค์ แต่ความพยายามถอดความหมายด้วยระบบนี้ล้มเหลว เพราะเขาพยายามแทนคำแต่ละพยางค์โดยอิงอักษรกรีก นักวิจัยชาวรัสเซียอีกคนหนึ่งคือ Yurity Otkupschikou ใน พ.ศ. 2531 ชี้ให้เห็นว่า มีความแตกต่างในการถอดความระหว่างอักษรแคเรียกับภาษาโบราณในแหลมบอลข่าน
อักษรนี้ถูกถอดความได้อย่างแท้จริงโดยนักอียิปต์วิทยา John D. Ray โดยใช้จารึก 2 ภาษา แคเรีย-อียิปต์

**ส่วนของข้อความที่เหลืออยู่**

**ประวัติ**
ชาวกรีกฮาเดียนจำนวนเล็กน้อยเข้ามาถึงชายฝั่งของคาบสมุทรอานาโตเลียในช่วงปลายยุคสำริด และอยู่ภายใต้ชนพื้นเมืองที่ไม่ได้พูดภาษากรีก ซึ่งมีความสัมพันธ์กับจักรวรรดิฮิตไตต์ จนกระทั่งถึงยุคที่ชาวกรีกเผ่าไอโอเนียนและดอเรียน เข้ามาตั้งหลักแหล่งและสร้างเมืองใหญ่ๆ ขึ้น นักเขียนที่เกิดในเมืองนี้ได้เขียนไว้ว่า กลุ่มคนในเมืองใหม่มีการแต่งงานระหว่างเผ่า ซึ่งเรียกคนกลุ่มนี้ว่าแคเรีย และพูดภาษาที่ต่างออกไปการเขียนหายไปในช่วงยุคมืดของกรีก แต่การเขียนภาษาแคเรียก่อนหน้านั้นก็ไม่เหลืออยู่ จารึก 2 ภาษาเริ่มปรากฏใน 257 ปีก่อนพุทธศักราช 
ถ้าภาษาแคเรียและภาษาไลเซียเป็นภาษาที่ใกล้ชิดกัน ภาษาที่น่าจะเป็นบรรพบุรุษของทั้งสองภาษานี้คือ ภาษาลูเวีย ซึ่งเป็นภาษาที่ใช้พูดในช่วงปลายยุคสำริด ในอานาโตเลียตะวันออก แล้วจึงแผ่ขยายไปทางตะวันตกและทางใต้ การสูญหายไปของภาษาลูเวีย อยู่ในช่วงไล่เลี่ยกับการเกิดขึ้นของภาษาที่คาดว่าเป็นภาษาลูกหลาน
ภาษาแคเรียกลายเป็นภาษาตาย ในช่วงที่อารยธรรมกรีกกำลังรุ่งเรือง และเกิดการทำให้เป็นกรีกในอานาโตเลีย แม้ว่าการได้รับอิทธิพลจากจักรวรรดิเปอร์เซียจะทำให้กระบวนการนี้ช้าลงบ้าง แต่ภาษาแคเรียก็กลายเป็นภาษาตายในที่สุด ในช่วงพ.ศ. 443 -453 หรือในช่วงคริสตกาล

**อ้างอิง**
 Adiego, I.J. The Carian Language. Leiden: Brill, 2006.- Melchert, H. Craig. 2004. Carian in Roger D. Woodard, ed., The Cambridge Encyclopedia of the World's Ancient Languages. Cambridge: Cambridge University Press. pp. 609–613.- Blümel, W., Frei, P., et al., ed., Colloquium Caricum = Kadmos 38 (1998).- Giannotta, M.E., Gusmani, R., et al., ed., La decifrazione del Cario. Rome. 1994.- Adiego, Ignacio-Javier, Studia Carica. Barcelona, 1993.- Ray, John D., An outline of Carian grammar, Kadmos 29:54-73 (1990).- Откупщиков, Ю. В. "Догреческий субстрат. У истоков европейской цивилизации" Otkupschikov, Yu. V. "Pre-Greek substrate. At the beginnings of the European civilization". Leningrad, 263 pp. (1988).- Ray, John D., An approach to the Carian script, Kadmos 20:150-162 (1981).
แคเรีย
วิบูลย์ ลี้สุวรรณ

วิบูลย์ ลี้สุวรรณ (19 ตุลาคม พ.ศ. 2490 -) ศิลปินสาขาจิตรกรรม ศาสตราจารย์สาขาทัศนศิลป์ ภาควิชาทัศนศิลป์ คณะอักษรศาสตร์ มหาวิทยาลัยศิลปากร วิทยาเขตพระราชวังสนามจันทร์ นครปฐม ราชบัณฑิต ประจำสำนักศิลปรรม ราชบัณฑิตยสภา สาขาวิจิตรศิลป์

**ชีวิตวัยเยาว์และการศึกษา**
วิบูลย์ ลี้สุวรรณ เกิดที่อำเภอไชโย จังหวัดอ่างทอง มีพี่น้อง 3 คน จบการศึกษามัธยมศึกษาที่โรงเรียนอำนวยศิลป์ พระนคร

**ผลงาน**
วิบูลย์ ลี้สุวรรณ มีบทบาทในด้านการค้นคว้าและทำการศึกษาวิจัยงานด้านศิลปะและวัฒนธรรมรวมทั้งเครื่องจักสานติดต่อกันมาอย่างต่อเนื่องมากกว่า 30 ปี และยังได้เขียนหนังสือเกี่ยวกับ ศิลปะไทย ศิลปะพื้นบ้าน และศิลปะสมัยใหม่เป็นจำนวนมาก รวมทั้งการรวบรวมผลงานของ "ขรัวอินโข่ง" จิตรกรภาพเขียนฝาผนังผู้บุกเบิกงานจิตรกรรมแบบตะวันตกของประเทศไทย เคยได้รับรางวัลจากการเขียนหนังสือต่างๆ หลายครั้ง เช่น ได้รับรางวัลดีเด่นประเภทสารคดีประจำปี พ.ศ. 2519 จากหนังสือ ศิลปะชาวบ้าน พ.ศ. 2520 ได้รับรางวัลจาก สมาคมผู้ผลิตและจัดจำหน่ายหนังสือแห่งประเทศไทยและ คณะกรรมการจัดงานสัปดาห์หนังสือแห่งชาติ  ได้รางวัลชมเชยประเภทสารคดีจาก หนังสือ 5 นาทีกับศิลปะไทย จากคณะกรรมการพัฒนาหนังสือแห่งชาติ พ.ศ. 2522 ได้รางวัลหนังสือดีเด่นประเภทหนังสือสารคดีจากหนังสือ ศิลปะน่ารู้ในสองศตวรรษ จากคณะกรรมการพัฒนาหนังสือแห่งชาติ พ.ศ. 2523 รางวัลชมเชยประเภทสารคดีจากหนังสือ นำชมศิลปกรรมตามวัด จากคณะกรรมการพัฒนาหนังสือแห่งชาติ พ.ศ. 2541 และได้รางวัลประเภทการสร้างสรรค์ศิลปวัฒนธรรมประจำปี พ.ศ. 2530 - 2532 จากกระทรวงศึกษาธิการ 
นอกจากการเขียนหนังสือสำหรับคนทั่วไปแล้ว วิบูลย์ ลี้สุวรรณยังสนใจด้านการพัฒนาเยาวชนด้านศิลปะอีกด้วย โดยเมื่อ พ.ศ. 2525 เขาได้รับรางวัลชมเชยประเภทสารคดีจากหนังสือ สำหรับเด็กก่อนวัยรุ่นจากหนังสือ จิตรกรรมไทย จากคณะกรรมการพัฒนาหนังสือของคณะกรรมการแห่งชาติว่าด้วยการศึกษาวิทยาศาสตร์และวัฒนธรรมแห่งสหประชาชาติ หรือยูเนสโก
วิบูลย์ ลี้สุวรรณมีผลงานสร้างสรรค์ด้านศิลปะจำนวนมากเช่นกันและยังเคยได้รับเชิญให้ไปดูงานและไปแสดงผลงานศิลปกรรมของเขาทั้งในและต่างประเทศอยู่เสมอ

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอไชโย
หมวดหมู่:ราชบัณฑิต
หมวดหมู่:บุคคลจากคณะอักษรศาสตร์ มหาวิทยาลัยศิลปากร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศาสตราจารย์
อาณาจักรสุธรรมวดี

อาณาจักรสะเทิม, สุวรรณภูมิ หรือ สุธรรมวดี (သထုံခေတ်  หรือ သုဝဏ္ဏဘူမိ ) เป็นอาณาจักรมอญที่เชื่อว่าก่อตั้งในพม่าตอนล่างราวศตวรรษที่ 4 ก่อนคริสตกาลจนถึงกลางคริสต์ศตวรรษที่ 11 มีศูนย์กลางที่เมืองสะเทิม63,77 มีการติดต่อค้าขายใกล้ชิดกับอินเดียใต้และศรีลังกา และกลายเป็นศูนย์กลางหลักของพระพุทธศาสนาเถรวาทในเอเชียตะวันออกเฉียงใต้ เหมือนกับอาณาจักรมอญอื่น ๆ อาณาจักรสะเทิมเผชิญกับการบุกรุกทีละน้อยจากจักรวรรดิเขมร แต่ถูกพิชิตโดยอาณาจักรพุกามจากทางเหนือใน ค.ศ. 1057

**ชื่ออาณาจักร**
ตามความเชื่อของชาวมอญ อาณาจักรนี้มีชื่อว่าสุวรรณภูมิ (သုဝဏ္ဏဘူမိ) ซึ่งเป็นชื่อที่ประเทศไทยตอนล่างอ้างสิทธิและก่อตั้งเมื่อสมัยพุทธกาล ช่วงศตวรรษที่ 6 ก่อนคริสต์ศักราช สะเทิมเป็นชื่อในภาษาพม่าของ Sadhuim ในภาษามอญ ซึ่งมาจากคำว่า สุธรรมปุระ ในภาษาบาลี จากสุธรรม (ศาสาสุธรรมา) สถานที่สำหรับประชุมของเหล่าเทวดา

**ประวัติ**
ตามความเชื่อของชาวมอญ อาณาจักรสุธรรมวดีก่อตั้งในสมัยพุทธกาล มีกษัตริย์ปกครองทั้งหมด 59 พระองค์ โดยเชื่อว่ากลุ่มผู้ลี้ภัยทางการเมืองได้ก่อตั้งเมืองหงสาวดี ขึ้นในปี ค.ศ. 573 มีการติดต่อค้าขายใกล้ชิดกับอินเดียใต้และลังกา และกลายเป็นศูนย์กลางหลักของพระพุทธศาสนาเถรวาทในเอเชียตะวันออกเฉียงใต้
อาณาจักรสุธรรมวดีสลายลงเนื่องจากพระเจ้าอนิรุทธ์ กษัตริย์แห่งพุกามได้ยกทัพมาตีและกวาดต้อนผู้คน ทรัพย์สมบัติ พระสงฆ์ พระไตรปิฎก รวมทั้งพระเจ้ามนูหะ กษัตริย์แห่งสุธรรมวดี กลับไปพุกาม ซึ่งพระองค์ได้ทรงสร้างวัดมนูหะ หรือวิหารพระอึดอัดไว้ ณ ที่นั่น

**ดูเพิ่ม**
 อาณาจักรมอญ- อาณาจักรหงสาวดี- อาณาจักรหงสาวดีใหม่

**อ้างอิง**
 เชิงอรรถ
 บรรณานุกรม-  isbn=978-0-8248-2886-8-  isbn=978-1-4067-3503-1-  location = London-  year=1967-  language=my-  isbn=978-0-521-80496-7-  location=London-  isbn=9780700714100-  year=2003-  มอญ : ชนชาติเจ้าของอารยธรรมอันเก่าแก่ในแผ่นดินพม่า-  มอญ : ชนชาติบนแผ่นดินสุวรรณภูมิ date=2008-05-30 -  มอญ : ต้นตออารยธรรมอุษาคเนย์ เรียบเรียงจากข้อเขียนของนายปันหละ พิมพ์ในสารานุกรมพม่า ฉบับที่ 10 date=2008-05-30 
หมวดหมู่:ประวัติศาสตร์พม่า
หมวดหมู่:ประวัติศาสตร์มอญ
หมวดหมู่:อาณาจักรมอญ
หมวดหมู่:อาณาจักรโบราณ
ส
หมวดหมู่:รัฐสิ้นสภาพในประเทศพม่า
สะเทิม

สะเทิม (MLCTS=sa. htum; သထုံ, သဓီု, pron) เป็นเมืองหนึ่งในรัฐมอญ ตั้งอยู่บนที่ราบตะนาวศรีทางตอนใต้ของประเทศพม่า ห่างจากย่างกุ้งไปทางทิศตะวันออกเฉียงใต้ 230 กิโลเมตร และห่างจากเมาะลำเลิงไปทางทิศเหนือ 70 กิโลเมตร ตัวเมืองตั้งอยู่ตามแนวทางหลวงหมายเลข 8 และทางหลวงหมายเลข 85 ซึ่งเป็นส่วนหนึ่งของทางหลวงเอเชียสาย 1
สะเทิมเคยเป็นศูนย์กลางของอาณาจักรสุธรรมวดีอย่างน้อยตั้งแต่ศตวรรษที่ 4 ก่อนคริสต์ศักราช จนถึงกลางคริสต์ศตวรรษที่ 11

**ภูมิอากาศ**

**อ้างอิง**

**แหล่งข้อมูลอื่น**
สะเทิม
หมวดหมู่:เมืองในรัฐมอญ
ภูทับเบิก

ป้ายชื่อหน่วยทับเบิก จุดชมวิวก่อนขึ้นภู
ภูทับเบิก เป็นยอดเขาที่สูงที่สุดในจังหวัดเพชรบูรณ์ มีความสูงจากระดับน้ำทะเลประมาณ 1,768 เมตร อยู่ตำบลวังบาล ห่างจากอำเภอหล่มสักและอำเภอหล่มเก่าประมาณ 40 กิโลเมตร มีอากาศหนาวเย็นตลอดทั้งปี เป็นที่ตั้งของหมู่บ้านชาวไทยภูเขาเผ่าม้ง ซึ่งได้อพยพมาอาศัยอยู่ที่บ้านทับเบิก  โดยอยู่ในความดูแลของศูนย์พัฒนาสงเคราะห์ชาวเขาจังหวัดเพชรบูรณ์ ประกอบด้วยอาชีพทำการเกษตรแบบขั้นบันไดตามเชิงเขา ในช่วงฤดูฝนยังมีไร่กะหล่ำปลีที่สวยงาม ส่วนฤดูหนาวมีดอกนางพญาเสือโคร่งบานเต็มภูทับเบิก

**อ้างอิง**

**แหล่งข้อมูลอื่น**
หมวดหมู่:ภูเขาในประเทศไทย
หมวดหมู่:ภูมิศาสตร์ของจังหวัดเพชรบูรณ์
ท
หมวดหมู่:สถานที่ท่องเที่ยวในจังหวัดเพชรบูรณ์
หมวดหมู่:อำเภอหล่มเก่า
ไฮดี คลุม

ไฮดี คลุม (Heidi Klum) นางแบบชาวเยอรมัน เป็นทั้งนักแสดง ผู้นำเสนอสินค้า และพิธีกรรายการ โปรเจกต์รันเวย์ และ เจอร์มานีส์เน็กซต์ท็อปโมเดล  ฟอบส์ได้จัดอันดับให้เป็นนางแบบรายได้สูงที่สุดเป็นอันดับ 3

**ผลงาน**

**รางวัลและการเสนอชื่อ**

**อ้างอิง**

**แหล่งข้อมูลอื่น**
หมวดหมู่:นางแบบเยอรมัน
หมวดหมู่:นักแสดงเยอรมัน
หมวดหมู่:บุคคลจากแบร์กิชกลัทบัค
หมวดหมู่:วิกตอเรียส์ซีเคร็ต
หมวดหมู่:นางแบบจากแคลิฟอร์เนีย
วิกิพีเดีย:สคริปต์จัดให้/เวิร์ด

สคริปต์จัดให้ สำหรับออฟฟิศ เวิร์ด คือโปรแกรมเสริมสำหรับออฟฟิศ เวิร์ด 2007 หรือสูงกว่า โดยได้นำความสามารถบางส่วนในเก็บกวาด มาประยุกต์ใช้ เพื่อให้ผู้ใช้ที่คุ้นเคยกับความสามารถสคริปต์จัดให้บนวิกิพีเดียไทย สามารถนำความสามารถดังกล่าวไปใช้ได้อย่างสะดวกบนออฟฟิศ เวิร์ด โปรดทราบว่าโปรแกรมเสริมนี้ ถือเป็นโครงการต่อยอดจากสคริปต์จัดให้ และถูกพัฒนาโดยอิสระจากกัน
ภาพ:IScriptWordRibbon.png

**ความต้องการขั้นต่ำ**
 วินโดวส์เอกซ์พี SP2 วินโดวส์วิสตา หรือสูงกว่า- ออฟฟิศ เวิร์ด 2007 หรือสูงกว่า- ดอตเน็ตเฟรมเวิร์ก 4.0 (จะดำเนินการดาวน์โหลดและติดตั้งให้หากไม่มี)

**ดาวน์โหลด**
สคริปต์จัดให้ สำหรับเวิร์ด อยู่ในระหว่างการพัฒนา กรุณาติดต่อ ผู้ใช้:Jutiphan หากสนใจที่จะรับรุ่นทดสอบไปทดสอบใช้
หมวดหมู่:สคริปต์จัดให้
ผลคูณ

ผลคูณ ในทางคณิตศาสตร์ คือ ผลลัพธ์ที่ได้จากการคูณของพจน์ต่าง ๆ ซึ่งแตกต่างกันไปตามแต่ละชนิด ผลคูณที่พบบ่อยในทางคณิตศาสตร์ เช่น- ผลคูณของจำนวน- ผลคูณจุด และผลคูณไขว้ ของเวกเตอร์- ผลคูณของเมตริกซ์- ผลคูณคาร์ทีเซียน ของเซต
หมวดหมู่:การคูณ
ธงชาติบริติชแอนตาร์กติกเทร์ริทอรี

ไฟล์:Flag of the British Antarctic Territory.svg|thumb|250px|ธงชาติบริติชแอนตาร์กติกเทร์ริทอรี
ธงชาติบริติชแอนตาร์กติกเทร์ริทอรี เป็นธงสี่เหลี่ยมผืนผ้าสีขาว กว้าง 1 ส่วน ยาว 2 ส่วน ที่มุมธงบนด้านคันธงมีภาพธงชาติสหราชอาณาจักร  ในพื้นธงสีขาวนั้นประดับด้วยภาพตราราชการของบริติชแอนตาร์กติกเทอร์ริทอรี 
ธงนี้เป็นธงใช้สำหรับดินแดน สถานีวิจัย และธงสำหรับสำนักงานและศูนย์บัญชาการการสำรวจเขตบริติชแอนตาร์กติกเป็นหลัก สำหรับเรือของคณะสำรวจจะใช้ธงลักษณะคล้ายกันแต่มีพื้นสีน้ำเงินตามอย่างธงเรือราชการของสหราชอาณาจักร  ส่วนผู้ตรวจการประจำดินแดนแห่งนี้ใช้ธงชาติสหราชอาณาจักรประดับด้วยภาพตราราชการประจำดินแดนที่กลางธงเป็นเครื่องหมายสำคัญ
รัฐบาลสหราชอาณาจักรกำหนดให้มีธงนี้ขึ้นเมื่อปี พ.ศ. 2506 หลังมีการจัดตั้งเขตการปกครองแห่งนี้ขึ้นเพียง 1 ปี โดยก่อนหน้านี้เขตการปกครองดังกล่าวเป็นส่วนหนึ่งของหมู่เกาะฟอล์กแลนด์ จึงใช้ธงชาติหมู่เกาะฟอล์กแลนด์เป็นสัญลักษณ์

**ดูเพิ่ม**
 ธงในสหราชอาณาจักร- ตราแผ่นดินของบริติชแอนตาร์กติกเทร์ริทอรี

**แหล่งข้อมูลอื่น**
 title=ธงชาติบริติชแอนตาร์กติกเทร์ริทอรี
บริติชแอนตาร์กติกเทอร์ริทอรี
หมวดหมู่:บริติชแอนตาร์กติกเทอร์ริทอรี
ตราแผ่นดินของบริติชแอนตาร์กติกเทร์ริทอรี

ตราแผ่นดินของบริติชแอนตาร์กติกเทร์ริทอรี มีลักษณะเป็นตราอาร์ม รูปโล่พื้นสีขาว มีแถบขวางรูปคลื่นสีฟ้า 3 แถบที่ตอนบนของโล่ บนพื้นโล่นั้นแบ่งเป็นช่องสามเหลี่ยมหัวกลับพื้นสีแดง ภายในมีรูปคบเพลิง ถัดจากโล่ขึ้นไปเป็นหมวกเกราะอัศวินโบราณ ประดับด้วยพู่ประดับสีขาว-น้ำเงิน คาดด้วยผ้าโพกสีเดียวกัน ตอนบนสุดนั้นเป็นเครื่องยอดรูปเรือสำรวจชื่อ อาร์เอสเอส ดิสคัฟเวอรี (RRS Discovery) ซึ่งเป็นเรือที่ โรเบิร์ต ฟอลคอน สก็อตต์ และเออร์เนสต์ แชคเคิลตัน นักสำรวจชาวอังกฤษ ใช้เดินทางมาสำรวจขั้วโลกใต้ในปี ค.ศ. 1901 (พ.ศ. 2444)
ตราดังกล่าวนี้ตั้งอยู่บนพื้นรองรูปพื้นหญ้าสีเขียว (ครึ่งซ้าย) และพื้นน้ำแข็งสีขาว (ครึ่งขวา) มีราชสีห์สีทองยืนผงาดประคองข้างตราด้านซ้าย หมายถึงสหราชอาณาจักร ส่วนด้านขวาประคองด้วยนกเพนกวินจักรพรรดิ อันเป็นสัตว์ที่สามารถพบได้ทั่วไปในขั้วโลกใต้ เบื้องล่างสุดมีแพรแถบสีเหลือง จารึกคำขวัญเป็นอักษรสีแดงใจความ "Research and Discovery" แปลความได้ว่า "สำรวจและค้นพบ" ซึ่งเป็นจุดมุ่งหมายสำคัญของดินแดนส่วนนี้
ตราดังกล่าวนี้ ทางการสหราชอาณาจักรเริ่มกำหนดให้ใช้ได้เมื่อปี ค.ศ. 1952 (พ.ศ. 2495) ขณะที่ดินแดนส่วนนี้ยังจัดให้อยู่ในความดูแลของหมู่เกาะฟอล์กแลนด์ (พร้อมกันกับตราแผ่นดินของเกาะเซาท์จอร์เจียและหมู่เกาะเซาท์แซนด์วิช)

**ดูเพิ่ม**
 ธงชาติบริติชแอนตาร์กติกเทร์ริทอรี

**แหล่งข้อมูลอื่น**
 title=ธงชาติบริติชแอนตาร์กติกเทร์ริทอรี
หมวดหมู่:บริติชแอนตาร์กติกเทอร์ริทอรี
บริติชแอนตาร์กติกเทอร์ริทอรี
บริติชแอนตาร์กติกเทอร์ริทอรี
ไวต์แฮต

ไวท์แฮต (white hat hacker) คือคนที่มีความสามารถในด้านคอมพิวเตอร์สูง คล้ายกับพวกแฮกเกอร์หรือแบล็กแฮต แต่ไวท์แฮตจะเน้นไปที่การป้องกันระบบคอมพิวเตอร์ ในขณะที่พวกแฮ็กเกอร์จะเน้นไปที่การเจาะระบบหรือการแฮกเพื่อประโยชน์ส่วนตัว
ไวท์แฮตเหมือนกับแบล็กแฮตตรงที่ พวกเขามีความรู้เกี่ยวกับการป้องกันภัยระบบเป็นอย่างดี แต่เมื่อไวท์แฮตสามารถเจาะเข้าไปในระบบได้แล้ว พวกเขาจะทำการแจ้งเตือนผู้ดูแลระบบนั้น ๆ คนบางคนก็ถูกเรียกว่า เกรย์แฮต (Grey Hat) และ/หรือ บราวน์แฮต (Brown Hat) เนื่องจากพวกเขาอยู่ระหว่างพวกไวท์แฮตกับแบล็กแฮต

**อ้างอิง**
หมวดหมู่:การแฮ็ก
หมู่เกาะบริติชลีเวิร์ด

หมู่เกาะบริติชลีเวิร์ด (British Leeward Islands) เป็นดินแดนอาณานิคมของสหราชอาณาจักรในทะเลแคริบเบียนระหว่าง พ.ศ. 2376 ถึง พ.ศ. 2503 ซึ่งประกอบด้วยดินแดนต่าง ๆ ได้แก่ แอนติกา, บาร์บูดา, หมู่เกาะบริติชเวอร์จิน, มอนเซอร์รัต, เซนต์คิตส์, เนวิส, แองกวิลลา และดอมินีกา เฉพาะดอมินีกานั้นเป็นดินแดนของหมู่เกาะแห่งนี้จนถึง พ.ศ. 2483

**ภูมิศาสตร์**

**สภาพอากาศ**

**ประวัติศาสตร์**

**การเมือง**

**การทหาร**

**ดูเพิ่ม**
 รายนามผู้ว่าราชการแห่งหมู่เกาะบริติชลีเวิร์ด- ประวัติศาสตร์อินดีสตะวันตก- หมู่เกาะบริติชวินด์เวิร์ด- หมู่เกาะลีเวิร์ด- หมู่เกาะวินด์เวิร์ด

**เชิงอรรถและอ้างอิง**

**แหล่งข้อมูลอื่น**
หมวดหมู่:สหพันธรัฐสิ้นสภาพ
หมวดหมู่:รัฐสิ้นสภาพในทวีปอเมริกาเหนือ
หมวดหมู่:อดีตอาณานิคมของอังกฤษ
หมวดหมู่:ดินแดนโพ้นทะเลของบริเตน
หมวดหมู่:รัฐและดินแดนที่ก่อตั้งในปี พ.ศ. 2376
หมวดหมู่:สิ้นสุดในปี พ.ศ. 2501
หมู่เกาะบริติชวินด์เวิร์ด

หมู่เกาะบริติชวินด์เวิร์ด (British Windward Islands) เป็นอาณานิคมโพ้นทะเลของสหราชอาณาจักรในภูมิภาคแคริบเบียนระหว่าง ค.ศ. 1833 - ค.ศ. 1960 ประกอบด้วยเกาะเกรเนดา เซนต์ลูเชีย เซนต์วินเซนต์ เกรนาดีนส์ บาร์เบโดส (ต่อมาเป็นที่ตั้งที่ว่าการอาณานิคมในปี ค.ศ. 1885 เมื่อแยกการปกครองออกมาเป็นอาณานิคมเอกเทศ) โตเบโก (ภายหลังรวมเข้ากับตรินิแดดในปี ค.ศ. 1889) และดอมินีกา (โอนการปกครองมาจากหมู่เกาะบริติชลีเวิร์ดในปี ค.ศ. 1940) 
ชื่ออย่างเป็นทางการของอาณานิคมตั้งแต่ ค.ศ. 1871 คือ "สหพันธ์อาณานิคมหมู่เกาะวินด์เวิร์ด" (Federal Colony of the Windward Islands) ต่อมาจึงเปลี่ยนเป็น "ดินแดนหมู่เกาะวินด์เวิร์ด" (Territory of the Windward Islands) เมื่อปี ค.ศ. 1956 และใช้มาตราบจนถึงการยุบอาณานิคมแห่งนี้ในปี ค.ศ. 1960
เมืองหลวงของอาณานิคมแห่งนี้ตั้งอยู่ที่เมืองเซนต์จอร์เจสบนเกาะเกรเนดา (เดิมตั้งอยู่ที่เมืองบริดจ์ทาวน์บนเกาะบาร์เบโดสระหว่าง ค.ศ. 1871 - 1885) การจัดการปกครองมิได้จัดเป็นลักษณะการปกครองอาณานิคมแห่งเดียวทั้งหมด แต่เป็นลักษณะของการวมเป็นสหพันธ์ของอาณานิคมต่าง ๆ โดยมีผู้ว่าการอาณานิคมร่วมกัน  แต่ละอาณานิคมนั้นมีสถาบันต่างๆ ของตนเอง มีการจัดการด้านนิติบัญญัติ กฎหมาย และการเก็บภาษีเป็นเอกเทศ

**ดูเพิ่ม**
 รายนามผู้ว่าราชการแห่งหมู่เกาะบริติชวินด์เวิร์ด- ประวัติศาสตร์อินดีสตะวันตก- หมู่เกาะลีเวิร์ด- หมู่เกาะวินด์เวิร์ด- ทีมคริกเก็ตหมู่เกาะวินด์เวิร์ด

**เชิงอรรถและอ้างอิง**
 WorldStatesmen- Grenada, also shows flags

**แหล่งข้อมูลอื่น**
 Queen Elizabeth's website concerning Realm histories date=2008-11-02 - U.S Library of Congress - Barbados and the Windward Islands colony
หมวดหมู่:รัฐสิ้นสภาพในทวีปอเมริกาเหนือ
หมวดหมู่:สหพันธรัฐสิ้นสภาพ
หมวดหมู่:อดีตอาณานิคมของอังกฤษ
หมวดหมู่:ดินแดนโพ้นทะเลของบริเตน
หมวดหมู่:รัฐและดินแดนที่ก่อตั้งในปี พ.ศ. 2376
หมวดหมู่:สิ้นสุดในปี พ.ศ. 2501
บาร์ต ซิมป์สัน

บาร์ทโทโลมิว โจโจ้ ซิมป์สัน (Bartholomew "Jojo" Simpson) ให้เสียงพากย์โดย แนนซี คาร์ทไรท์ เขาคือลูกชายคนโตของ โฮเมอร์ ซิมป์สัน และ มาร์จ ซิมป์สัน และเป็นพี่ชายของ ลิซ่า และ แมกกี้ ซิมป์สัน บาร์ท เป็นตัวละครที่สะดุดตาผู้ชมเพราะว่านิสัยที่แปลกไม่เหมือนใครและลักษณะยียวนกวนประสาท ทำให้บาร์ทเป็นขวัญใจคนดูในเรื่อง The Simpsons เลยก็ว่าได้ บาร์ทได้ถูกโหวตเป็นตัวละครไอคอนของวงการแอนิเมชั่นแห่งสหรัฐอเมริกาคนนึงอีกด้วย และในปี 1998 บาร์ทได้รับเลือกจากนิตยสาร Time เป็นบุคคลที่มีอิทธิพลในยุคศตวรรษที่ 20 โดยติดอันดับที่ 46 จาก 100 คน และเป็นตัวการ์ตูนตัวเดียวที่ติดอันดับด้วย คำพูดติดปากของบาร์ทคือการเรียกชื่อคนต่อท้ายด้วยคำว่า Dude หรือเพื่อน และเรียกพ่อว่าโฮเมอร์ แทนที่จะเรียกว่า Daddy หรือ Dad และเวลาตกใจเขาจะอุทานคำติดปากว่า Aye Caramba ผู้เขียน แมท เกรนนิ่ง ได้บอกไว้ว่าบาร์ทคือชื่อแทนตัวเขาในการ์ตูนเรื่องนี้ด้วย

**อ้างอิง**
หมวดหมู่:ตัวละครในเดอะซิมป์สันส์
หมวดหมู่:ตัวละครมนุษย์เคลื่อนไหว
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครที่เป็นนักเล่นแผลง ๆ
หมวดหมู่:ตัวละครที่เป็นนักเล่นกลลวง
หมวดหมู่:ตัวละครที่เป็นนักสเกตบอร์ด
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครในบันเทิงคดีที่เป็นโรคซนสมาธิสั้น
หมวดหมู่:ตัวละครที่เป็นนักเรียนชั้นประถมศึกษา
ดวงดาว จารุจินดา

ดวงดาว จารุจินดา (เกิด 2 ตุลาคม พ.ศ. 2494) ชื่อเกิด พจมาน จารุจินดา ชื่อจริง พจมาน สมสุวรรณ เป็นนักแสดงและนักพากย์ที่มีชื่อเสียงและเป็นบุตรสาวของสักกะ จารุจินดา ผู้กำกับภาพยนตร์ชื่อดัง กับ พจนา จารุจินดา (อัครพันธ์) เป็นหลานตาหลวงกิจวิจารณ์ และหลานยาย คุณศรีพันธ์ สารกิจวิจารณ์ (อัครพันธ์)

**ประวัติ**
เข้าสู่วงการบันเทิงตั้งแต่อายุ 5 ขวบจากการเป็นนักแสดง พากย์ภาพยนตร์ครั้งแรกจากภาพยนตร์เรื่อง  “เข็ดจริง ๆ ให้ดิ้นตาย”  ซึ่งให้เสียงพากย์เป็นขอใจ ฤทัยประชา พออายุได้ 21 ปีจึงหันมาพากย์หนังอย่างจริงจัง และรับหน้าที่พากย์เสียงให้นักแสดงชื่อดังของไทยหลายท่าน เช่น จารุณี สุขสวัสดิ์, เนาวรัตน์ ยุกตะนันท์, จินตหรา สุขพัฒน์, มยุรา เศวตศิลา, ญาณี จงวิสุทธิ์, ไปรมา รัชตะ และได้รับรางวัลจากการพากย์เสียงจากรางวัลพระสุรัสวดี นักพากย์ยอดเยี่ยม กับภาพยนตร์เรื่องรักพยาบาท โดยพากย์เป็นเสียงของคุณเพ็ญพักตร์ ศิริกุล คุณดวงดาว พากย์ซีรีส์เกาหลีทุกเรื่อง บางเรื่อง พากย์ นางเอก นางรอง นางร้าย คุณย่าของพระเอก  โดยมีการพากย์ที่โดดเด่นที่สุด คือการพากย์เสียงของ เอเย่นต์ดานา สกัลลีย์ ที่เล่นโดย จิลเลียน แอนเดอร์สัน ในซีรีส์ชุด The X-Files ที่ฉายทางช่อง 7 สี 
ด้านงานบันเทิง เคยได้รับบทเป็นนางเอกจากหนังเรื่องแรกของเธอ ที่พ่อเธอเป็นผู้สร้าง คือเรื่อง 'มนต์รักชาวไร่' แต่หนังไม่ประสบความสำเร็จ หลังจากนั้นจึงกลายเป็นรับบทรองจนถึงนางร้ายมาตลอด ก่อนจะมาลงเล่นละครทีวี ช่วงแรกยังไม่สังกัด ก็จะเห็นผลงานเธอทางช่อง 3, 5, 9 ในบทนางร้าย เช่น นางทาส ช่อง 3 ที่เธอรับบทเป็น 'สาลี่' โดยมี อี๊ด-รัชนู บุญชูดวง เป็นนางเอก ต่อมาช่อง 7 สี ชวนไปพากย์หนังชุด จึงเป็นที่มาของการพบกันของเธอกับ หน่อง-พลากร สมสุวรรณ จึงเกิดสัญญาใจในการเล่นละครให้ช่อง 7 สี ตั้งแต่ปี 2530 จนปัจจุบันก็ยังเห็นหน้าเธอทางหน้าจอช่อง 7 อยู่สม่ำเสมอ นับผลงานละครที่เธอร่วมงานกับช่อง 7 สี ได้ประมาณกว่า 80 เรื่อง

**ครอบครัว**
ดวงดาวเคยใช้ชีวิตคู่ร่วมกับ สายัณห์ จันทรวิบูลย์ อดีตนักแสดงบทตลก ครื้นเครง ซึ่งปัจจุบันอาศัยอยู่ที่ ลอสแอนเจลิส สหรัฐอเมริกา มีบุตรชาย 2 คน ชื่อ ตั้มคูณพสิล จารุจินดา (จันทรวิบูลย์) และ เติ้ล ตะวัน จารุจินดา (จันทรวิบูลย์) และมีหลานสาวหนึ่งคนซี่งเป็นบุตรของบุตรชาย(ตะวัน จารุจินดา) ชื่อ น้องมียา      
หลังจากหย่า ใช้ชีวิตคู่กับพลากร สมสุวรรณ ซึ่งปัจจุบันดำรงตำแหน่ง รองกรรมการผู้อำนวยการใหญ่ สถานีโทรทัศน์ พีพีทีวี และกรรมการผู้จัดการ สถานีโทรทัศน์สีกองทัพบกช่อง 7

**ผลงานภาพยนตร์**

**ละครโทรทัศน์**

**พิธีกร**
 ครบเครื่องเรื่องผู้หญิง ช่อง 7- ชีวิตกับเพลง (พ.ศ. 2536 - 2542) ช่อง 7- ฟ้ามีตา 5 มกราคม พ.ศ. 2556 - ปัจจุบัน ช่อง 7

**มิวสิควีดีโอ**
 เพลง ต่อเวลา ธงไชย แมคอินไตย์ (2533)- เพลง ละครน้ำดี บดินทร์ ดุ๊ก (2535)- เพลง ทรมาน อิทธิ พลางกูร (2536)- รักเดียวใจเดียว - เสือ ธนพล อินทฤทธิ์ (2543)

**รางวัล**

**อ้างอิง**
  ดวงดาว จารุจินดา date=2016-03-04  คอลัมน์รู้ไปโม้ด-  ดวงดาว จารุจินดา Tv pool Stars Record

**แหล่งข้อมูลอื่น**
 เครือข่ายสังคม- kaopundao
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พิธีกรชาวไทย
หมวดหมู่:นักพากย์ชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี
หมวดหมู่:สกุลจารุจินดา
หมวดหมู่:นักประวัติศาสตร์ชาวฝรั่งเศส

หมวดหมู่:นักประวัติศาสตร์ชาวยุโรป
หมวดหมู่:ชาวฝรั่งเศสแบ่งตามอาชีพ
การเลือกตั้งประธานาธิบดีฝรั่งเศส ค.ศ. 1969

การเลือกตั้งประธานาธิบดีฝรั่งเศส พ.ศ. 2512 เกิดขึ้นเมื่อวันที่ 1 มิถุนายน พ.ศ. 2512 และ 15 มิถุนายน พ.ศ. 2512 เนื่องจากการลาออกของประธานาธิบดีชาร์ลส์ เดอ โกลล์ หลังจากการลงประชามติปฏิรูปวุฒิสภาและการกระจายอำนาจในปีเดียวกัน
ไฟล์:French presidential election result map second round 1969.svg|thumb|center|ผลการเลือกตั้งในรอบสอง:ผู้ลงรับสมัครเลือกตั้งโดยมีเสียงข้างมากในเขตการปกครองจอร์จ ปอมปิดู: ฟ้าอแลง โปเอร์: ฟ้าอ่อน
หมวดหมู่:การเมืองฝรั่งเศส
หมวดหมู่:การเลือกตั้งประธานาธิบดีฝรั่งเศส
หมวดหมู่:การเลือกตั้งใน พ.ศ. 2512
การเลือกตั้งประธานาธิบดีฝรั่งเศส ค.ศ. 1848

การเลือกตั้งประธานาธิบดีฝรั่งเศส พ.ศ. 2391 เกิดขึ้นเมื่อวันที่ 10 ธันวาคม พ.ศ. 2391 เป็นการเลือกตั้งประธานาธิบดีคนแรกและคนเดียวในสมัยสาธารณรัฐฝรั่งเศสที่ 2

**การเลือกตั้ง**
รัฐธรรมนูญกำหนดให้มีการเลือกตั้งรอบเดียว และถ้าไม่มีผู้สมัครคนใดได้เสียงส่วนมาก สภาผู้แทนราษฎรจะตัดสินเองว่าใครเป็นผู้ชนะการเลือกตั้ง หลุยส์-เออแชน กาเวญัคเป็นที่หมายมั่นว่าจะได้รับชัยชนะในการเลือกตั้งครั้งนี้ และรัฐสภาเองก็คงจะลงคะแนนเสียงให้เขาเมื่อไม่มีใครได้เสียงส่วนมาก แต่ทว่าผู้ชนะการเลือกตั้งกลับกลายเป็น หลุยส์-นโปเลียน โบนาปาร์ต (หลานชายของจักรพรรดินโปเลียนที่ 1) ทั้งนี้เป็นผลมาจากพวกหัวเอียงซ้ายและพวกด้อยการศึกษา (เป็นที่เชื่อกันว่า ชาวไร่ชาวนาต่างลงคะแนนเพื่อจักรพรรดินโปเลียนที่ 1)
หมวดหมู่:การเมืองฝรั่งเศส
หมวดหมู่:การเลือกตั้งประธานาธิบดีฝรั่งเศส
หมวดหมู่:การเลือกตั้งใน พ.ศ. 2391
หมวดหมู่:สาธารณรัฐฝรั่งเศสที่ 2